[Titulní stránka](http://www.msmt.cz/) ⁄

PLANUL DE RELAXARE A măsurilOR impuse ÎN DOMENIUL EDUCAŢIEI ŞCOLARE

În ultimele zile, Ministerului Educaţiei, Tineretului şi Sportului a lucrat intens cuMinisterul Sănătăţii şi cu epidemiologii pentru a relaxa măsurile extraordinare impuse în domeniul educaţiei şcolare, aceasta reprezentând o parte din scenariul general de relaxare a restricţiilor.Reîntoarcerea la şcoală în regim limitat îi va privi în principal pe cei care vor da în acest an examenul de stat, examenul de licenţă, examenul de bacalaureat, examenul final sau de absolutoriu. De asemenea, va fi posibilă reîntoarcerea facultativă la şcoală a elevilorprimelor cinci clase ale şcolilor generale. Pentru ceilalţi elevi, inclusiv pentru elevii unor anumite şcoli speciale, şcolile vor rămâne în mare măsură închise până la sfârşitul acestui an şcolar. Planul reflectă situaţia epidemiologică actuală din Republica Cehă şi face parte din măsurile de relaxare ale Ministerului Sănătăţii şi Guvernului. În funcţie de evoluţia situaţiei epidemiologice, acesta poate fi actualizat sau completat. Treptat, vor fi precizate şi informaţiile privind recalificarea, educaţia lingvistică, taberele de vară şi educaţia nonformală (cercurile).

**Începând cu data de 11 mai**, şcoala va putea fi frecventată şi de **elevii claselor a IX-a**, şi anume **în scopul pregătirii la examenul de admitere la liceu**. Frecvenţa elevilor menţionaţi mai sus **nu va fi obligatorie** şi va avea loc **în grupuri de maxim 15 persoane**.

De asemenea, va fi posibilă **prezenţa personală la şcoală în cadrul** **pregătirii în şcolile primare de artă, în şcolile lingvistice care au dreptul de a organiza examenul de competenţă lingvistică şi la cursurile de limbi străine de un an cu predare zilnică**. Şi în acest caz este valabil că orele vor putea avea loc numai **în grupuri de** **max. 15 persoane**.

Începând cu data de 11 mai va fi reluată şi **activitatea centrelor de agrement** *(grupuri de max. 15 persoane****)*, va fi posibilă prezenţa elevilor la cursuri în şcolile din cadrul orfelinatelor cu şcoală şi în centrele de detenţie şi educative pentru minori, precum şi în şcolile din cadrul unităţilor sanitare**. De asemenea, va fi reluată şi **activitatea unităţilor de consiliere şcolară (de ex., cabinetul de consiliere psihopedagogică, centrul pedagogic special)**.

**Începând cu data de 25 mai, va fi posibilă prezenţa personală a elevilor din primele cinci claseale şcolilor generale la activităţile educaţionale şi anume,sub formă de grupuri şcolare.** Participarea elevilor nu va fi însă obligatorie. **În contextul protecţiei grupurilor de risc ale personalului didactic şi nedidactic, precum şi a elevilor şi membrilor de familie ai acestora, învăţământul la distanţă va continua.**

* *Numărul recomandat de elevi într-un grup şcolar va fi de 15, putând fi majorat în funcţie de condiţiile locale, cu respectarea condiţiei ca într-o bancă să se afle numai un singur elev.*
* *Componenţa grupurilor nu va putea fi schimbată, prin urmare copilul nu va putea schimba grupurile. Contactul reciproc între grupuri va fi limitat.*
* *Căminele de zi pentru elevi, cluburile şcolare şi cercurile vor fi permise numai pentru un singur grup şcolar.*
* *Educaţia fizică va fi interzisă.*
* *În ceea ce priveşte cantinele, deschiderea acestora va fi condiţionată de situaţia epidemiologică actuală şi de condiţiile locale, în special de posibilitatea separării grupurilor individuale.*
* *Deşi va fi recomandată purtarea măştii de protecţie în timpul orelor, în privinţa purtării acesteia va putea decide profesorul, în funcţie de necesitate. În timpul lucrului în grup sau în timpul activităţilor în care elevii se află aproape unul de altul, precum şi în afara clasei şi în spaţiile comune ale şcolilor, purtarea măştilor de protecţie va fi obligatorie.*

**Iunie 2020 –**Dacă situaţia epidemiologică o va permite, se ia în calcul posibilitatea realizării de consultaţii sau de anumite activităţi educaţionale ocazionale pentru elevii claselor VI-IX ale şcolilor generale şi pentru elevii şcolilor liceale.

**În iunie** se estimează realizarea examenelor unitare şi şcolare de admitere la liceu.

Extras de pe <http://www.msmt.cz/harmonogram-uvolnovani-opatreni-v-oblasti-skolstvi>

Actualizat la data de 4. 5. 2020